|  |  |  |
| --- | --- | --- |
|  | **UNIVERSITATEA „VASILE ALECSANDRI” DIN BACĂU**  **Facultatea de Științe**  **Str. Calea Mărășești, nr. 157, Bacău, 600115**  **Tel. +40-234-542411, tel./ fax +40-234-571012** [*www.ub.ro*](http://www.ub.ro)*; e-mail:* [*stiinte@ub.ro*](mailto:stiinte@ub.ro) |  |

**UNIVERSITATEA „VASILE ALECSANDRI” DIN BACĂU**

#### III. FACULTATEA DE ȘTIINȚE Anexa nr. 03A

la Regulamentul de admitere pentru anul universitar 2022-2023

**DISPOZITII GENERALE**

1. Admiterea se organizează în baza *Regulamentului de organizare și desfășurare a admiterii în ciclurile de studii universitare de licență, de master și de doctorat și la cursurile de specializare pentru anul universitar 2022-2023 (R-05-12)* al Universității „Vasile Alecsandri” din Bacău, respectând prevederile legale în vigoare.
2. Pentru înscriere este necesar un calculator cu conexiune la internet, un browser de Internet (recomandat Google Chrome) și un scanner sau smartphone pentru scanarea documentelor. Înscrierea se va face prin accesarea adresei <https://admitere.ub.ro> - aici se vor găsi toți pașii care trebuie urmați precum și documente ajutătoare.
3. Candidații care nu dețin mijloace tehnice pentru realizarea pașilor necesari pentru înscriere pot accesa, în sălile puse la dispoziție de Facultatea de Științe, toate mijloacele necesare. După finalizarea procedurilor de înscriere pe platformă, candidații vor primi, prin email, o înștiințare de confirmare sau de completare a dosarului (în cazul în care după verificările comisiei de admitere s-au constat anumite neconcordanțe). Aceste informații se vor afișa și la sediul Facultății de Științe, pentru candidații care nu au mijloace de comunicare.
4. Orice alte informații privind admiterea la Facultatea de Științe se obțin la telefon 0234 571012 sau centrala 0234 542411 interior 212 și/sau email [stiinte@ub.ro](mailto:stiinte@ub.ro)
5. Orice alte informații privind admiterea la programele de formare psihopedagogicǎ din cadrul DPPD se obțin la telefon 0234 588935 și/sau email [sdppd@ub.ro](mailto:sdppd@ub.ro)

**- STUDII DE LICENȚĂ -**

**Calendarul admiterii și criteriile de admitere și de departajare a**

**candidaților cu medie egală**

**CALENDARUL ADMITERII**

1. **Matematică și Informatică**
2. **Biologie**

**prima sesiune:**

* perioada de înscriere: **4-28 iulie 2022**; platforma de admitere se deschide pe 4 iulie 2022 la ora 10 si se închide pe 28 iulie 2022 la ora 16; la sediul Facultății de Științe, pentru candidații care nu au posibilitatea înscrierii online, înscrierea se face în perioada 4-28 iulie 2022 astfel: luni-vineri - intervalul orar 9-15, sâmbătă - intervalul orar 9-12;
* afișarea rezultatelor: **29 iulie 2022 ora 16**;
* contestații: **30 iulie 2022;**
* afișarea rezultatelor după contestații: **1 august 2022 ora 12;**
* confirmarea locului **1 august 2022 ora 12– 10 august 2022 ora 16;**
* afișarea rezultatelor după confirmare: **11 august 2022 ora 16.**

**a doua sesiune:**

* perioada de înscriere: **5-16 septembrie 2022**; platforma de admitere se deschide pe 5 septembrie 2022 la ora 10 si se închide pe 16 septembrie 2022 la ora 16; la sediul Facultății, pentru candidații care nu au posibilitatea înscrierii online, înscrierea se face în perioada 5-16 septembrie 2022 astfel: luni-vineri - intervalul orar 9-15, sâmbătă - intervalul orar 9-12;
* afișarea rezultatelor: **17 septembrie 2022 ora 12**;
* contestații: **17 septembrie 2022 de la ora 12**;
* afișarea rezultatelor după contestații: **19 septembrie 2022 ora 12**;
* confirmarea locului: **19 septembrie 2022 după ora 12 - 22 septembrie 2022 ora 16**;
* afișarea rezultatelor după confirmare: **23 septembrie 2022.**

**Programe de studii universitare de licență (180 de credite)**

Tabel 1

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.  crt. | Programul de studii | AP/A | Numărul de studenți pentru anul I de studii pentru locuri finanțate de la: | | | Taxa de școlariz. pentru studenții cu taxă (lei/an universitar) | | Număr maxim de studenți care pot fi școlarizați  (HG 433/2022) |
| Buget1 | Buget Universitate\* | Taxă | A | B |
| 0 | 1 | 2 | 3 | 4 | 5 | 6 | 7 | 8 |
|  | Biologie | A |  |  |  | 2600 |  | 50 |
|  | Informatică | A |  |  |  | 2600 |  | 100 |
|  | Informatică - IFR | A |  |  |  | 2600 |  | 75 |
|  | Matematică | A |  |  |  | 2600 |  | 50 |

*\* Se pot aproba locuri pentru situațiile speciale prevăzute de lege;*

*A - Cuantumul anual al taxei pentru un loc cu taxă la un program de studii care are și locuri bugetate (nu se formează serii noi de studii);*

*B - Cuantumul anual al taxei pentru un loc cu taxă la un program de studii care se organizează numai cu locuri cu taxă (se formează serii noi de studii).*

**DOCUMENTELE NECESARE PENTRU ÎNSCRIERE LA CONCURSUL DE ADMITERE**

**\*NOTA** – Toate documentele trebuie scanate în format PDF sau JPEG înainte de a începe introducerea dosarului pe platforma online. Scanarea se poate face fie cu un scanner dedicat fie cu un smartphone folosind un program adecvat (Adobe Scan sau similar, disponibile gratuit în Play Store sau AppStore).

a) **diploma de bacalaureat** sau diploma echivalentă cu aceasta. Absolvenții de liceu din promoția 2022, indiferent de sesiunea de bacalaureat, pot prezenta pentru sesiunea imediat următoare de admitere, în locul diplomei de bacalaureat, adeverința tip, din care să rezulte: liceul absolvit, media generală cu care au promovat examenul de bacalaureat, termenul de valabilitate;

b) **foaia matricolă de liceu**;

c) **cartea de identitate** (cetățeni români); cartea de identitate / pașaportul (pentru cetățeni străini);

d) **certificatul de naștere și de căsătorie** (dacă este cazul);

e) **adeverința medicală tip**, eliberată de medicul de familie. În cazul în care comisia de admitere constată lipsa informațiilor necesare, candidatul completează la sediul Facultății de Științe o declarație pe propria răspundere, care să menționeze starea sa de sănătate. În situația în care candidatul este admis, până la data confirmării locului, candidatul trebuie să depună la dosarul personal adeverința medicală tip;

f) **1 fotografie color** recentă, tip carte de identitate (3x4 cm);

g) **adeverința** din care să rezulte statutul financiar și de bursă în cazul candidaților care sunt deja studenți la ciclul de licență sau absolvenți de studii de licență;

h) **actele doveditoare** (certificatele de deces ale părinților; adeverință de la casa de copii; certificatul de deces al părintelui erou-martir al revoluției sau, după caz, al certificatului medical ori a altui document doveditor, în situația în care însuși candidatul a fost rănit în lupta pentru victoria Revoluției din decembrie 1989; adeverință din care să rezulte că părintele/părinții lucrează în învățământ) **necesare candidaților** **care solicită reducerea taxelor de înscriere** la concursul de admitere, în cazul în care aceștia îndeplinesc condițiile de a beneficia de scutirea respectivă;

i) **distincții** în baza cărora se solicită admiterea fără susținerea probelor de concurs (conform ordinelor de ministru și art. 23 al R-05-12) sau admiterea pentru a urma cursurile unui al doilea domeniu/program de studii, fără taxe de școlarizare;

j) cetățenii Republicii Moldova (dacă doresc să concureze pe locurile cu taxă) vor depune, atât **copia pașaportului**, cât și **a cărții de identitate** moldovenești;

k) **dovada plății** taxei de admitere.

**CONDIȚII DE ADMITERE**

Admiterea se face pe bază de concurs.

**Gruparea** de programe de studii a admiterii este următoarea:

* Matematică – Informatică;
* Biologie.

Un candidat poate depune **câte un singur dosar de înscriere pentru fiecare grupare pe programe de studii.** Taxa de înscriere este de 100 lei/dosar.

**Admiterea** se face în ordinea: **opțiune**, **medie**. Candidatul respins la prima opțiune poate ocupa un loc dintre cele rămase libere, de la următoarele opțiuni menționate în fișa de înscriere.

**Durata** școlarizării la toate programele de studii este de 3 ani.

**Forma** de învățământ: învățământ cu frecvență (IF) și IFR (numai pentru Informatică).

**Proba de concurs** costă în completarea la sediul Facultății de Științe a unui eseu motivațional, probă eliminatorie, notat cu Admis/Respins.

**Numărul dosarului de concurs** este elementul de identificare a candidatului pe parcursul concursului de admitere.

**Ierarhizarea** candidaților admiși se realizează pe baza **Mediei la examenul de Bacalaureat** sau echivalent. La medii egale, **departajarea** se realizează după următoarele criterii, în ordine:

1. Nota la prima probă scrisă a examenului de Bacalaureat;

2. Nota la a doua probă scrisă a examenului de Bacalaureat, diferită de limba maternă;

3. Media finală a anilor de liceu.

**MODALITATEA DE DEPUNERE ȘI DE SOLUȚIONARE A CONTESTAȚIILOR**

Contestațiile se depun la sediul Facultății de Științe, conform calendarului de admitere. Comisia de contestații pe Facultate soluționează contestațiile. Perioada de rezolvare a contestațiilor este conform calendarului de admitere. Decizia comisiei de contestații este definitivă.

După expirarea termenului de rezolvare și de răspuns la contestații, rezultatele concursului de admitere se consideră definitive și nu mai pot fi modificate.

După terminarea operațiunilor de stabilire a rezultatelor finale ale concursului de admitere, pe listele candidaților declarați admiși nu mai sunt permise modificări, adăugiri etc.

**CONFIRMAREA LOCULUI**

**Candidații declarați admiși** au obligația să **confirme** locul ocupat în urma concursului de admitere și să facă **înscrierea** pentru anul I de studiu. Confirmarea locului se face la sediul Facultății de Științe, prin semnarea Contractului de studii (pentru toți candidații admiși) și a Actului Adițional (doar pentru cei admiși pe locurile cu taxă). Documentele originale necesare pentru autentificarea copiilor din dosarul de admitere vor fi prezentate în format fizic, pentru verificare. Netransmiterea/nedepunerea documentelor solicitate sau nedepunerea documentelor originale în format fizic la termenele solicitate duc la pierderea locului dobândit prin concurs. Taxa pentru înscriere este de 50 lei/dosar.

**CONDIȚII MINIMALE DE FUNCȚIONARE A UNUI PROGRAM DE STUDII**

Dacă la un program de studii**,** în urma celor două sesiuni de admitere, nu este întrunit numărul minim de studenți pentru anul I de studii (conform Tabel 1, coloanele 3,4,5) programele respective nu vor funcționa în anul universitar 2022-2023. Candidații admiși la aceste programe de studii vor opta pentru alt program de studii de licență, în limita capacității de școlarizare.

Locurile bugetate, rămase libere de la programele de studii care nu vor funcționa în anul universitar 2022-2023, se vor redistribui la celelalte programe de studii și se vor ocupa, în ordinea sesiunilor, opțiunilor și a mediilor, de către candidații admiși inițial cu taxă, care au rămas în concurs la data redistribuirii (respectând capacitatea de școlarizare).

**CUANTUMUL TAXELOR**

* taxă de înscriere la concursul de admitere - 100 lei;
* taxă înmatriculare - 50 lei;
* taxă de studiu pentru anul I, pentru studenții cu taxă, este precizată în Tabelul 1, coloanele 6 și 7. Taxa se poate plăti în 4 rate, conform actului adițional la contractul de studii (nu se percepe avans).

*Valabil pentru toate programele de studii de licență:*

*Dacă din numărul minim de studenți înmatriculați în anul I de studii, promovează în anul II de studii mai puțini studenți, atunci, în anul I de studii următor, numărul minim de studenți se majorează cu diferența care nu a promovat anul I de studii.*

**UNIVERSITATEA „VASILE ALECSANDRI” DIN BACĂU**

##### III. FACULTATEA DE ȘTIINȚE Anexa nr. 03 B

la Regulamentul de admitere pentru anul universitar 2022- 2023

- **STUDII UNIVERSITARE DE MASTER** –

**TOATE PROGRAMELE SUNT ACREDITATE**

**Calendarul admiterii și criteriile de admitere și de departajare a**

**candidaților cu medie egală**

**CALENDARUL ADMITERII**

**prima sesiune:**

* perioada de înscriere: **4-26 iulie 2022**; platforma de admitere se deschide pe 4 iulie 2022 la ora 10 si se închide pe 26 iulie 2022 la ora 16; la sediul Facultății de Științe, pentru candidații care nu au posibilitatea înscrierii online, înscrierea se face în perioada 4-26 iulie 2022 astfel: luni-vineri - intervalul orar 9-15, sâmbătă - intervalul orar 9-12;
* test de cunoștințe: **27 iulie 2022**;
* afișarea rezultatelor:**29 iulie 2022 ora 16**;
* contestații: **30 iulie 2022;**
* afișarea rezultatelor după contestații: **1 august 2022 ora 12;**
* confirmarea locului **1 august 2022 ora 12– 10 august 2022 ora 16;**
* afișarea rezultatelor după confirmare: **11 august 2022 ora 16.**

**a doua sesiune:**

* perioada de înscriere: **5-14 septembrie 2022**; platforma de admitere se deschide pe 5 septembrie 2022 la ora 10 si se închide pe 14 septembrie 2022 la ora 16; la sediul Facultății, pentru candidații care nu au posibilitatea înscrierii online, înscrierea se face în perioada 5-14 septembrie 2022 astfel: luni-vineri - intervalul orar 9-15, sâmbătă - intervalul orar 9-12;
* test de cunoștințe:**15 septembrie 2022**;
* afișarea rezultatelor:**17 septembrie 2022 ora 12**;
* contestații: **17 septembrie 2022 de la ora 12**;
* afișarea rezultatelor după contestații: **19 septembrie 2022 ora 12**;
* confirmarea locului: **19 septembrie 2022 după ora 12 - 22 septembrie 2022 ora 16**;
* afișarea rezultatelor după confirmare: **23 septembrie 2022.**

**Programe de studii universitare de master (120 de credite)**

Tabel 2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.  crt. | Programul de studii | Nr. cred. | Numărul de studenți pentru anul I de studii pentru locuri finanțate de la: | | | Taxa de școlariz. pentru studenții cu taxă (lei/an universitar) | | Număr maxim de studenți care pot fi școlarizați  (HG 433/2022) |
| Buget1 | Buget Universitate\* | Taxă | A | B |
| 0 | 1 | 2 | 3 | 4 | 5 | 6 | 7 |  |
|  | Matematică didactică | 120 |  |  |  |  | 5000 | 100 |
|  | Informatică aplicată în științe și tehnologie | 120 |  |  |  | 2600 |  | 50 |
|  | Biologie medicală | 120 |  |  |  |  | 4000 | 75 |
|  | Valorificarea resurselor biologice și protecția mediului | 120 |  |  |  | 2600 |  |

*\* Se pot aproba locuri pentru situațiile speciale prevăzute de lege;*

*A - Cuantumul anual al taxei pentru un loc cu taxă la un program de studii care are și locuri bugetate (nu se formează serii noi de studii);*

*B - Cuantumul anual al taxei pentru un loc cu taxă la un program de studii care se organizează numai cu locuri cu taxă (se formează serii noi de studii).*

**DOCUMENTELE NECESARE PENTRU ÎNSCRIERE LA CONCURSUL DE ADMITERE**

**\*NOTA** – Toate documentele trebuie scanate în format PDF sau JPEG înainte de a începe introducerea dosarului pe platforma online.

1. **diploma de licență** (inclusiv **anexa/anexele**). Pentru absolvenții din promoțiile 2021 și 2022 este valabilă și Adeverința tip, din care să rezulte media la examenul de licență și media anilor de studii, până la eliberarea actului de studii;
2. **cartea de identitate** (cetățeni români); cartea de identitate / pașaportul (pentru cetățeni străini)
3. **certificat de naștere și certificat de căsătorie** (dacă este cazul);
4. **adeverința medicală tip**, eliberată de medicul de familie. În cazul în care comisia de admitere constată lipsa informațiilor necesare, candidatul completează la sediul Facultății de Științe o declarație pe propria răspundere, care să menționeze starea sa de sănătate. În situația în care candidatul este admis, până la data confirmării locului, candidatul trebuie să depună la dosarul personal adeverința medicală tip;
5. **1 fotografie color** recentă, tip carte de identitate (3x4 cm);
6. **adeverința** din care să rezulte statutul financiar și de bursă în cazul candidaților care sunt deja studenți la master sau absolvenți de studii de master;
7. **actele doveditoare** (certificatele de deces ale părinților; adeverință de la casa de copii; certificatul de deces al părintelui erou-martir al revoluției sau, după caz, al certificatului medical ori a altui document doveditor, în situația în care însuși candidatul a fost rănit în lupta pentru victoria revoluției din decembrie 1989; adeverință din care să rezulte că părintele/părinții lucrează în învățământ) **necesare candidaților care solicită reducerea taxelor de înscriere** la concursul de admitere, în cazul în care aceștia îndeplinesc condițiile de a beneficia de scutirea respectivă;
8. cetățenii Republicii Moldova (dacă doresc să concureze pe locurile cu taxă) vor depune, atât **copia pașaportului**, cât și **a cărții de identitate moldovenești**;
9. **dovada plății** taxei de admitere.

**CONDIȚII DE ADMITERE**

**Precizări generale:**

* 1. Durata studiilor la toate programele de studii este de 2 ani
  2. Forma de învățământ: învățământ cu frecvență (IF).

**Gruparea** de programe de studii a admiterii este următoarea:

* Matematică didactică – Informatică aplicată în științe și tehnologie;
* Biologie medicală - Valorificarea resurselor biologice și protecția mediului.

Un candidat poate depune un singur dosar de înscriere, putând opta pentru unul sau mai multe programe de studii (specializări) de master din aceeași grupare.

**Admiterea** se face în ordinea: **opțiune**, **medie**. Candidatul respins la prima opțiune poate ocupa un loc dintre cele rămase libere la următoarele opțiuni menționate în fișa de înscriere.

**Numărul dosarului de concurs** este elementul de identificare a candidatului pe parcursul concursului de admitere.

**Media generală de admitere** (calculată cu 2 zecimale, fără rotunjire) se obține din:

* Media examenului de licență – 40%;
* Nota la testul de cunoștințe de specialitate – 60%.

La medii egale, **departajarea** se realizează după următoarele criterii, în ordine:

* Nota la testul de cunoștințe de specialitate;
* Media generală (aritmetică) a anilor de studii de licență sau echivalente.

**MODALITATEA DE DEPUNERE ȘI DE SOLUȚIONARE A CONTESTAȚIILOR**

Contestațiile se depun la sediul Facultății de Științe, conform calendarului de admitere. Comisia de contestații pe Facultate soluționează contestațiile. Perioada de rezolvare a contestațiilor este conform calendarului de admitere. Decizia comisiei de contestații este definitivă.

După expirarea termenului de rezolvare și de răspuns la contestații, rezultatele concursului de admitere se consideră definitive și nu mai pot fi modificate.

După terminarea operațiunilor de stabilire a rezultatelor finale ale concursului de admitere, pe listele candidaților declarați admiși nu mai sunt permise modificări, adăugiri etc.

**CONFIRMAREA LOCULUI**

**Candidații declarați admiși** au obligația să **confirme** locul ocupat în urma concursului de admitere și să facă **înscrierea** pentru anul I de studiu. Confirmarea locului se face la sediul Facultății de Științe, prin semnarea Contractului de studii (pentru toți candidații admiși) și a Actului Adițional (doar pentru cei admiși pe locurile cu taxă). Documentele originale necesare pentru autentificarea copiilor din dosarul de admitere vor fi prezentate în format fizic, pentru verificare. Netransmiterea/nedepunerea documentelor solicitate sau nedepunerea documentelor originale în format fizic la termenele solicitate duc la pierderea locului dobândit prin concurs. Taxa pentru înscriere este de 50 lei/dosar.

**CONDIȚII MINIMALE DE FUNCȚIONARE A UNUI PROGRAM DE STUDII:**

Dacă la un program de studii**,** în urma celor două sesiuni de admitere, nu este întrunit numărul minim de studenți pentru anul I de studii (conform Tabel 2, coloanele 3,4,5) programele respective nu vor funcționa în anul universitar 2022-2023. Candidații admiși la aceste programe de studii vor opta pentru alt program de studii de master, în limita capacității de școlarizare.

Locurile bugetate, rămase libere de la programele de studii care nu vor funcționa în anul universitar 2022-2023, se vor redistribui la celelalte programe de studii și se vor ocupa, în ordinea sesiunilor, opțiunilor și a mediilor, de către candidații admiși inițial cu taxă, care au rămas în concurs la data redistribuirii (respectând capacitatea de școlarizare).

**CUANTUMUL TAXELOR**

* taxă de înscriere la concursul de admitere - 100 lei;
* taxă înmatriculare - 50 lei;
* taxă de studiu pentru anul I, pentru studenții cu taxă, este precizată în Tabel 2, coloanele 6 și 7. Taxa se poate plăti în 4 rate, conform actului adițional la contractul de studiu (nu se percepe avans).

*Valabil pentru toate programele de studii de master:*

*Dacă din numărul minim de studenți înmatriculați în anul I de studii, promovează în anul II de studii mai puțini studenți, atunci, în anul I de studii următor, numărul minim de studenți se majorează cu diferența care nu a promovat anul I de studii.*

**UNIVERSITATEA „VASILE ALECSANDRI” DIN BACĂU**

#### III. FACULTATEA DE ȘTIINȚE Anexa nr. 03C

la Regulamentul de admitere pentru anul universitar 2022-2023

**DEPARTAMENTUL DE PREGĂTIRE A PERSONALULUI DIDACTIC**

**CALENDARUL ADMITERII**

Admiterea la programul de formare psihopedagogicǎ (DPPD) se face conform **Metodologiei privind organizarea admiterii la programul de formare psihopedagogică R-10-03-03.**

Perioada de înscriere este:

* Pentru studenții confirmați la studii universitare de licență/master, Nivel I/Nivel II universitar, după cum urmează:

**Sesiunea I – Aferentă perioadei de admitere la studii universitare de licență/master-sesiunea iulie 2022**

**Sesiunea a II-a – Aferentă perioadei de admitere la studii universitare de licență/master-sesiunea septembrie 2022**

* Pentru absolvenții studiilor universitare de licență/master, Nivel I/Nivel II în regim postuniversitar
* Perioada de înscriere/admitere 01.09.2022-25.09 2022;
* Afișarea rezultatelor: 03.10.2022, ora 16:00;
* **Vacanța intersemestrială** pentru Nivelul II postuniversitar;
* **Altă perioadă special dedicată admiterii la DPPD,** aprobată de Consiliul de Administrație al Universității.

**Programe de formare psihopedagogică (DPPD)**

Tabel 3

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | Programul de studii | Nr.  cred.\*\*\* | Număr minim de studenți pentru anul I de studii pentru locuri finanțate de la: | | | Taxa de scolariz. pentru studenții cu taxă (lei/an universitar) | Număr maxim de studenți care pot fi școlarizați |
| Buget\*\*\*\* | Buget Universitate\* | Taxă |
| 0 | 1 | 2 | 3 | 4 | 5 | 6 | 7 |
| 1 | Program de formare psihopedagogică universitar - Nivel I (licență) | 30/35 |  |  |  | anul I – 630  anul II – 630  anul III – 1150 |  |
| **2** | Program de formare psihopedagogică - învățământ postuniversitar  Nivel I / Nivel II | 30 |  |  |  | 2000 |  |
| **3** | Program de formare psihopedagogică - învățământ universitar (masteranzi)  Nivel II | 30 |  |  |  | anul I - 1000  anul II - 1000 |  |

*\* Se pot aproba locuri pentru situațiile speciale prevăzute de lege;*

*\*\*\*Se acordă 35 de credite pentru dubla specializare;*

***\*\*\*\*****Procent din alocația bugetară stabilit de ME.*

**CONDIȚII DE ADMITERE**

**Precizări generale:**

Durata studiilor:

Nivel I universitar – 3 ani

Nivel II universitar – 2 ani

Nivel I (postuniversitar) – 1 semestru

Nivel II (postuniversitar) – 1 semestru

Forma de învățământ: învățământ cu frecvență (IF)

Admiterea la programul de formare psihopedagogicǎ (DPPD), învățământul cu frecvență, se face atât pentru studenții Universității „Vasile Alecsandri” din Bacău, cât și pentru absolvenții de licență și master (cursuri postuniversitare Nivel I și II), pe baza susținerii unui interviu/chestionar motivațional, în condițiile stabilite de **Metodologia proprie privind organizarea admiterii la programul de formare psihopedagogică (R-10-03-03).**

**CUANTUMUL TAXELOR**

* taxă înmatriculare - 50 lei pentru nivelul I și II postuniversitar;
* taxele de studii, pentru studenții cu taxă, sunt precizate în Tabel 3, coloana 6. Taxa se poate plăti în 4 rate, conform actului adițional la contractul de studii (nu se percepe avans).

**UNIVERSITATEA „VASILE ALECSANDRI” DIN BACĂU**

**III. FACULTATEA DE ȘTIINȚE** **Anexa nr. 03 D**

la Regulamentul de admitere pentru anul universitar 2022-2023

**PROGRAME DE CONVERSIE PROFESIONALĂ A CADRELOR DIDACTICE**

Studiile universitare de conversie profesională a cadrelor didactice din învățământul preuniversitar se desfășoară conform **Normelor metodologice de organizare și funcționare** stabilite de OMECTS 6194/13.12.2012.

**CALENDARUL ADMITERII**

Perioada de înscriere este:

* **1-28 septembrie 2022** pentru programele de 4 semestre;
* **10-27 ianuarie 2023** pentru programele de 3 semestre.

Programele de conversie aprobate de ME sunt următoarele:

**FACULTATEA DE ȘTIINȚE**

Tabel 4

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.  crt. | Programul de studii | Nr. cred. | Numărul minim de studenți pentru anul I de studii pentru locuri finanțate de la: | | | Taxa de școlariz. pentru studenții cu taxă (lei/semestru) | | Număr maxim de studenți care pot fi școlarizați |
| Buget | Buget Universitate | Taxă | A | B |
| 0 | 1 | 2 | 3 | 4 | 5 | 6 | 7 | 8 |
| 1 | Matematică (4 semestre) | 120 | 0 | 0 |  |  | 1300 | - |
| 2. | Matematică (3 semestre) | 90 | 0 | 0 |  |  | 1300 | - |
| 3. | Biologie (4 semestre) | 120 | 0 | 0 |  |  | 1300 | - |
| 4. | Biologie (3 semestre) | 90 | 0 | 0 |  |  | 1300 | - |

*A - Cuantumul anual al taxei pentru un loc cu taxă la un program de studii care are și locuri bugetate (nu este cazul programelor de conversie profesională);*

*B - Cuantumul anual al taxei pentru un loc cu taxă la un program de studii care se organizează numai cu locuri cu taxă (se formează serii noi de studii).*

**CUANTUMUL TAXELOR**

* taxă de înscriere la concursul de admitere - 100 lei;
* taxă înmatriculare - 50 lei;
* taxă de studiu pentru anul I este precizată în Tabelul 4, coloanele 6 și 7. Taxa se poate plăti în 4 rate, conform actului adițional la contractul de studii (nu se percepe avans).

**Decan,**

**Conf. univ. dr. Cerasela CRIȘAN**